118 
igennem denne Forhindring umiddelbart Nord for Han Vejle. Naaet 
frem til Bjerget fandt den frugtbare Jorder og gode Livsbetingel¬ 
ser, saa den siden da fra dette ringe Udgangspunkt har kunnet 
brede sig radiært mod Syd og Vest. Mod Syd er den naaet frem 
til Selbjerggaard i Tømmerby Sogn, mod Vest til den nordøstlige 
Del af Hjardemaal Sogn. 
I Øsløs, Vesløs, Arup og Østerild findes endnu ingen Muldvarpe. 
De af Jeppesen omtalte spredte Forekomster er det ikke lyk¬ 
kedes mig at opspore. Hverken i Østerild eller Hjardemaalby 
findes nu, som ovenfor omtalt, Muldvarpe, og for Sennels Vedkom¬ 
mende skriver Lærer J. R. Aarup (22.5. 1922): „I de godt 40 Aar, 
jeg har boet her i Sognet, har jeg aldrig set en Muldvarp eller 
hørt andre Folk tale derom, heller ikke opdaget noget Muldvarpe¬ 
skud ude paa Markerne. “ 
Jeg er derfor tilbøjelig til at antage, at der overhovedet aldrig 
har været en saadan pletvis Udbredelse; i hvert Fald har den ikke 
formaaet at holde sig eller endnu mindre at danne Udgangspunkt 
for videre Udbredelse. — Naar Jeppesen derfor skriver: „Fore¬ 
løbig staar det uoplaret, ad hvilken Vej Vandringen er foregaaet fra 
Han Vejle gennem Klitter eller Heder til disse østligste Dele af 
Thy“, maa jeg bemærke, at Forholdene nu tyder paa, at Muld¬ 
varpen aldrig har været i disse Egne — maaske er Jordskud, frem¬ 
bragt af Vandrotten, blevet forvekslet med Muldvarpeskud (?) — 
men just nu gennem en kontinuerlig Vandring er paa Vej dér 
henimod. 
Muldvarpen frembyder saaledes et særdeles smukt Eksempel 
paa et Pattedyr, som her i Landet endnu ikke ved egen Hjælp 
er naaet frem til alle de Egne, hvor der bydes den saa gode Livs- 
vilkaar, at den kan leve dér, men befinder sig fremdeles paa Van¬ 
dring. 
Takket være Seminarielærer J.J e ppese n s Undersøgelser er det 
nu muligt fra Tid til anden i denne Egn at fastsætte Grænserne 
for Muldvarpens Fremtrængen; at følge den i dens Vandring gen¬ 
nem de forskellige Forhindringer og Terrænformer og at se, hvor 
hurtigt den kan vandre gennem disse. — I de sidste 20 Aar er 
Muldvarpen fra Han Vejles Nordspids trængt ca. 6 km frem mod 
Syd og ca. 8 km mod Vest, og det erobrede Areal er ca. 20 km^ 
20 - 8 — 1923 . 
